# Ένωση Σεναριογράφων Ελλάδος

### Από τη Βικιπαίδεια, την ελεύθερη εγκυκλοπαίδεια

Η Ένωση Σεναριογράφων Ελλάδας (ΕΣΕ) ιδρύθηκε το 1989, με σκοπό την προώθηση και προστασία των δικαιωμάτων και των επαγγελματικών συμφερόντων του δημιουργού-σεναριογράφου, την ανάδειξη και προβολή του πνευματικού του έργου, αλλά και τη διαφύλαξη, διάδοση και καλλιέργεια της ελληνικής γλώσσας και πολιτιστικής κληρονομιάς.

Για την επίτευξη των στόχων της και τη βελτίωση των συνθηκών της ελληνικής οπτικοακουστικής παραγωγής, η ΕΣΕ συνεργάζεται με τους επαγγελματικούς φορείς του κλάδου και μετέχει σε θεσμικά όργανα του οπτικοακουστικού τομέα. Παράλληλα, συνεργάζεται με αντίστοιχους φορείς της Ευρωπαϊκής Ένωσης, για μία ενιαία πολιτική στον οπτικοακουστικό χώρο, σε ότι αφορά την άσκηση της επαγγελματικής δραστηριότητας του σεναριογράφου και το νομοθετικό πλαίσιο της προστασίας των πνευματικών του δικαιωμάτων, ενώ είναι ιδρυτικό μέλος της FSE (Ομοσπονδίας Ευρωπαίων Σεναριογράφων).

Ανάμεσα στις δραστηριότητες της ΕΣΕ είναι η διοργάνωση Σεμιναρίων και Εργαστηρίων Σεναρίου, με σκοπό την ενημέρωση και επαγγελματική κατάρτιση των μελών της και ενδιαφερόμενου, ώστε να αυξηθεί η ανταγωνιστικότητα της χώρας μας στα πλαίσια της ευρωπαϊκής παραγωγής. Επίσης, σε συνεργασία με οπτικοακουστικούς φορείς και πολιτιστικούς οργανισμούς από την Ελλάδα και το εξωτερικό, διοργανώνει εκδηλώσεις και πραγματοποιεί εκδόσεις.

## [Επεξεργασία] Εξωτερικές συνδέσεις

http://www.senariografoi.gr/]

Ανακτήθηκε από "http://el.wikipedia.org../../../%CE%AD/%CE%BD/%CF%89/%CE%88%CE%BD%CF%89%CF%83%CE%B7_%CE%A3%CE%B5%CE%BD%CE%B1%CF%81%CE%B9%CE%BF%CE%B3%CF%81%CE%AC%CF%86%CF%89%CE%BD_%CE%95%CE%BB%CE%BB%CE%AC%CE%B4%CE%BF%CF%82_ce92.html"

Κατηγορία: Έλληνες σεναριογράφοι

##### Views

- Άρθρο
- Συζήτηση
- Τελευταία έκδοση

##### Αναζήτηση